Þú getur valið hvaða árangri þú vilt ná eða hvaða svæðum þig langar að vinna á og svo er bara að setja æfinguna í gang með viðeigandi tónlist . Æfingarnar eru mjög fjölbreyttar og allar frekar stuttar þannig að þér ætti ekki að leiðast á meðan þú ferð í gegnum prógrömmin en hver æfing er frá 1 - 2 mín ( mjög ‘ intense ’ ) og þú getur valið milli 15 , 30 og 45 mínútna æfinga . Með hverri æfingu fylgir svo nákvæm útskýring sem einnig er hægt að sjá á myndskeiði ( og ef þú átt AppleTV geturðu varpað úr símanum yfir í sjónvarpið og gert æfingarnar fyrir framan stærri skjá ) . Flestar æfingarnar reikna með því að þú notir eigin líkamsþyngd og styrk við æfingarnar og þessvegna er hægt að gera þetta hvar og hvenær sem er , í bústað , á ferðalagi eða heima . Samsetningarnar og útfærslurnar eru ótalmargar og allir ættu að geta fundið sér eitthvað við hæfi . Auðvitað mælir svo forritið hvað þú ert dugleg að stunda æfingarnar og gefur þér ‘ verðlaun ’ þegar þú stendur þig vel . Áhugasamar ræktarkonur geta kíkt HÉR , niðurhalað og kynnt sér þessa snilld frá NIKE betur . Sjálf hygg ég á stórræði í ræktinni í vetur og þá mun þessi frábæri tækniþjálfari koma sér vel .